Mbappé utvist for grusom stempling - PSG rotet bort cupgullet
Før kampen brukte Frankrikes president Emmanuel Macron lang tid til å håndhilse på alle spillerne med diplomati. Den forsvant totalt to-tre minutter før ekstraomgangene ebbet ut. Først stemplet James Lea Siliki brasilianske Neymar hardt på foten. Verdens dyreste fotballspiller rullet i smerter, denne gang med god grunn, mens Lea Siliki fikk gult kort. Sekunder senere eskalerte det til det verre. les ogsåKylian Mbappé, ligamesterens vidunderbarn, satte knottene i kneet på Damien Da Silva på grisete vis. Dommer Ruddy Buquet hadde inget annet valg enn å vise den franske VM-helten ut. Kampen gikk til straffer. Der vant Rennes 6 – 5. Synderen ble Christopher Nkunku, som PSG byttet inn i 121. minutt. 21-åringen blåste ballen over. les ogsåDermed tok Rennes, som ligger på 11. plass i serien, sin første tittel siden cupgullet i 1971. Slik så det ikke ut til å gå tidligere i kampen. PSG, som hadde vunnet cupen de siste fire årene, fikk en drømmeåpning da Dani Alves klinket en nydelig volley i mål i 13. minutt. Noen minutter senere lobbet Neymar inn 2 – 0 på vidunderlig vis. Men Rennes ga seg ikke. PSG-forsvarer Presnel Kimpembe prøvde å hindre ett innlegg fem minutter før pause. Det endte med at han satte ballen i eget mål. Tyve minutter ut i andre omgang kom utligningen ved Edson Mexer. Også mot Manchester United ble det nedtur for PSG:
(Rennes - PSG 2 – 2, 6 – 5 etter straffer) Cupfinalen så ut som en drøm for PSG og Kylian Mbappé (20), men det ble et mareritt mot Rennes.